Document ID: /roh_data/filtered/fineweb-2-filterrobots_roh.jsonl.gz/44329

Svizra - «Schweiz am Sonntag» ha violà il codex schurnalistic
La gasetta «Schweiz am Sonntag» ha violà il codex schurnalistic cun ses emprim artitgel davart Geri Müller e ses chat da sex privat cun ina dunna. Il cussegl da pressa svizzer ha approvà in recurs da 18 parlamentaris.
La «Schweiz am Sonntag» aveva rapportà l'avust avant dus onns che Geri Müller haja manà per part durant ses temp da lavur chats da sex privats. Cun quest artitgel haja la gasetta violà la sfera privata ed intima da Müller a moda gravanta. In interess public che saja stà da valitar pli aut n'haja betg existì.